NOVA CONFERÈNCIA OBERTA D’UNISOCIETAT PER AL MES DE ABRIL
Sin fecha

UNISOCIETAT continua aquest mes amb el cicle de conferències obertes, que el Vicerectorat de Participació i Projecció Territorial ha titulat ‘PRIMAVERA UNISOCIETAT 2015′, i que tindran lloc una vegada al mes fins al juny vinent.

El dia 22 serà la cita d’abril, en aquesta ocasió amb un tema d’extensió científica: ‘La física no és avorrida‘ que estarà a càrrec del professor Roberto Pedrós Esteban, del Departament de Lògica i Filosofia de la Ciència de la Universitat de València.

El 20 de maig el cicle continuarà amb la conferència ‘La ciberdelinqüència‘, impartida per Paz Lloria García, codirectora del Master en Dret i Violència de Gènere del Departament de Dret Penal. UV.

Tancarà aquesta proposta primaveral la conferència prevista per al 17 de juny que portarà per títol ‘La pintura valenciana a la fi del XIX: el paisatge compromès, el retrat, el costumisme i l’anhelat passat‘ i que desenvoluparà Ester Alba Pagán, del Departament d’Història de l’Art de la universitat valenciana.

Totes les sessions se celebraran a les 19.00 hores en l’aula polivalent del Centre Municipal de Formació de Persones Adultes de l’Eliana.

Les conferències van començar el passat 25 de març amb ‘Una nova cultura de la imatge: claus històriques per a la comprensió de la pintura holandesa del segle XVII’ a càrrec del professor Pablo Pérez García, del Departament d’Història Moderna de la Universitat de València.

La Universitat de València, a través del Vicerectorat de Participació i Projecció Territorial, i els ajuntaments de l’Eliana, Cullera, Gandia, Massamagrell, Ontinyent i Quart de Poblet, seus del Programa Universitat i Societat – UNISOCIETAT -, han organitzat com a activitat complementària aquest cicle mensual de conferències obertes a tot el públic en general, amb temes molt variats i d’actualitat.